Lietuvos Respublikos teisingumo ministerija
Lietuvos Respublikos Teisingumo ministerija – Lietuvos Vyriausybės ministerija, atsakinga už valstybės politikos įgyvendinimą ir koordinavimą nacionalinės teisinės sistemos plėtros, teisinių institucijų veiklos organizavimo, Lietuvos integravimosi į Europos Sąjungą įgyvendinimo, tarptautinių dvišalių teisinės pagalbos sutarčių projektų rengimo, prisijungimo prie daugiašalių tarptautinių sutarčių ir jų vykdymo užtikrinimo srityse. Vadovauja Ministro Pirmininko teikimu Prezidento skiriamas teisingumo ministras.